Diari Oficial de la Generalitat Valenciana


Sumari del DOGV 8097, del 02-08-2017 (2017/6973)

RESOLUCIÓ de 25 de juliol de 2017, del director general de Relacions amb les Corts, per la qual es publica el conveni marc entre el Servei Valencià d'Ocupació i Formació i la Federació Valenciana de Municipis i Províncies per al desenvolupament i posada en marxa del projecte «Equips per a la busca d'ocupació i emprenedoria».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8097

Data del DOGV
:   02-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6973


Data del document
:   25-07-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 25 de juliol de 2017, del director general de Relacions amb les Corts, per la qual es publica el conveni marc entre el Servei Valencià d'Ocupació i Formació i la Federació Valenciana de Municipis i Províncies per al desenvolupament i posada en marxa del projecte «Equips per a la busca d'ocupació i emprenedoria». [2017/6973]  
El Servei Valencià d'Ocupació i Formació i la Federació Valenciana de Municipis i Províncies han subscrit, el dia 30 de juny de 2017, el conveni marc per al desenvolupament i posada en marxa del projecte «Equips per a la busca d'ocupació i emprenedoria», i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 25 de juliol de 2017 i número 936/2017, procedeix la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.   
  
València, 25 de juliol de 2017.- El director general de Relacions amb les Corts: Antonio Torres Salvador.  
  
  
Conveni marc de col·laboració entre el Servei Valencià d'Ocupació i Formació i la Federació Valenciana de Municipis i Províncies per al desenvolupament i la posada en marxa del projecte «Equips per a la busca d'ocupació i emprenedoria».  
  
València, 30 de juny de 2017  
D'una part, Rafael Climent González, conseller d'Economia Sostenible, Sectors Productius, Comerç i Treball, nomenat en virtut del Decret 8/2015, de 29 de juny, del president de la Generalitat, pel qual es nomena vicepresidenta, consellers, secretari i portaveu del Consell (DOCV 7560, 30.06.2015), d'acord amb les facultats atribuïdes pel Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat (DOCV 7560, 30.06.2015) i amb les facultats que li confereix la Llei 5/1983, de 30 de desembre, del Consell, en relació amb l'article 4 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i amb l'article 6.3 del Decret 176/2014, del Consell, pel qual es regulen els convenis que subscriga la Generalitat i el seu registre, en representació del Servei Valencià d'Ocupació i Formació (d'ara en avant SERVEF), autoritzat pel Consell de data 16 de juny de 2017.  
D'una altra part, Rubén Alfaró Bernabé, en qualitat de president de la Federació Valenciana de Municipis i Províncies (d'ara en avant FVMP), que intervé en nom i representació de la federació, d'acord amb poders vigents, segons escriptura de formalització d'acords de data 5 d'octubre de 2015, atorgada davant del notari de València, Francisco Cantos Viñals, amb núm. 314 del seu protocol, i de conformitat amb allò que s'ha assenyalat en l'article 35 dels vigents estatuts de l'FVMP.  
Ambdues parts, en la qualitat amb què actuen, es reconeixen la capacitat jurídica suficient per a subscriure el present conveni i, a aquest efecte,  
  
Exposen  
Primer. La Llei 3/2000, de 17 d'abril, per la qual es crea el Servei Valencià d'Ocupació i Formació (SERVEF), en l'article 1.1.d atribueix a aquest organisme, entre altres competències: «(...) qualsevol altra que li corresponga en matèria d'intermediació i orientació laboral, ocupació, economia social, formació i inserció laboral i, en especial, la promoció de l'autoocupació i l'economia social en els denominats filons d'ocupació, potenciant així la formació ocupacional i la interrelació i el desenvolupament dels subsistemes de formació professional i la creació de nous serveis d'orientació i assessorament de caràcter integral, en les oficines de servei al ciutadà i a l'empresa, de la manera més efectiva i coordinada, establint línies de suport especial per a col·lectius com la dona desocupada i altres, més discriminats».  
Així mateix, el Reial decret legislatiu 3/2015, de 23 d'octubre, pel qual s'aprova el text refós de la Llei d'ocupació, estableix com un dels objectius generals de les polítiques d'ocupació assegurar polítiques adequades d'integració laboral dirigides a aquells col·lectius que presenten més dificultats d'inserció laboral.  
El SERVEF, com a agent dinamitzador de les polítiques actives d'ocupació que la Generalitat desenvolupa a la Comunitat Valenciana, té l'obligació de posar en marxa iniciatives que faculten o apoderar la ciutadania en matèria d'ocupabilitat i emprenedoria, i de posar en marxa mesures que faciliten la reinserció laboral de persones amb dificultats d'inserció; per això, pretén posar en marxa un projecte nou denominat «Equips per a la busca d'ocupació i emprenedoria».  
  
S'entén per «equips per a la busca d'ocupació i emprenedoria» (d'ara en avant, «equips») aquells que, formats per un grup heterogeni d'entre 15 i 20 persones desocupades, milloren les seues estratègies d'autopostulació, per mitjà de la intervenció d'una persona coach o professional entrenadora. Amb aquests processos proactius es potencien les habilitats dels grups participants i s'incrementen les seues probabilitats de trobar ocupació, bé siga per compte propi o d'altri, o bé unint-se a altres persones a través de les distintes formes admeses en dret (comunitats de béns, cooperatives, societats mercantils?).  
  
Aquests equips inclouen recursos d'orientació, formació i activitats específicament dissenyades per a cada grup de participants o col·lectius que, utilitzant la metodologia del coaching, han aconseguit un èxit notable com a mètode per a potenciar al màxim el desenvolupament professional i personal de les persones participants.  
Aquest projecte té la intenció de constituir-se en una alternativa efectiva i coadjuvant de l'acció pública per a la inserció laboral de les persones desocupades.  
Davant d'una situació de necessitat social, les administracions públiques han de coordinar la seua actuació a fi de racionalitzar i concentrar els recursos que tinguen disponibles en cada moment per a atendre fins comuns.  
Per això, i a fi de contribuir al fet que aquestes actuacions arriben a la major part d'habitants del territori de la Comunitat Valenciana, cal vincular les entitats locals per a fer arribar aquestes accions a la ciutadania desocupada.  
L'article 4 del text refós de la Llei d'ocupació estableix que: «La política d'ocupació, en el seu disseny i model de gestió, haurà de tindre en compte la seua dimensió local per a ajustar-la a les necessitats del territori, de manera que afavorisca les iniciatives de generació d'ocupació de l'àmbit local i hi done suport». De conformitat amb la Constitució Espanyola, amb l'Estatut d'Autonomia, amb la Llei 7/1985, de 2 d'abril, reguladora de les bases de règim local, i la Llei 8/2010, de règim local de la Comunitat Valenciana, els serveis públics d'ocupació de les comunitats autònomes, en execució dels serveis i programes de polítiques actives d'ocupació, podran establir mecanismes de col·laboració oportuns amb les entitats locals.  
Així, i seguint el que disposen els articles 47 i següents de la Llei 40/2015, d'octubre, de règim jurídic del sector públic, i el Decret 176/2014, de 10 d'octubre, que regula els convenis i el seu registre, s'instrumenta un conveni de col·laboració entre el SERVEF i l'FVMP, ja que aquesta persegueix afavorir la participació dels ajuntaments en tots aquells projectes que puguen beneficiar els ciutadans del seu territori.   
L'FVMP està constituïda pels municipis, províncies i la resta d'entitats locals que voluntàriament ho decidisquen, per a la defensa i promoció de l'autonomia local i dels interessos locals, de conformitat amb la Constitució, l'Estatut d'Autonomia de la Comunitat Valenciana i la normativa sobre règim local.  
En el foment i en la defensa de l'autonomia i dels interessos locals, l'FVMP és l'entitat representativa de les entitats locals davant de l'Administració, com a entitat col·laboradora i d'assistència al desenvolupament dels interessos locals. Entre els seus objectius estan la promoció, execució i prestació d'iniciatives que contribuïsquen al desenvolupament econòmic local i a la creació d'ocupació i, per tant, a millorar la qualitat de vida de les persones residents dels nostres municipis.  
  
Així doncs, la seua col·laboració resultarà fonamental per a coordinar aquest projecte entre les entitats locals assenyalades en l'annex I. I tindrà, així mateix, entre les seues comeses l'impuls del municipalisme, unint voluntats i coordinant accions amb altres administracions públiques que puguen executar accions que resulten d'interés comú.  
  
Segon. Per a portar a efecte el dit projecte «Equips per a la busca d'ocupació i emprenedoria», el SERVEF ha optat per realitzar una contractació administrativa en què els destinataris dels equips seran els col·lectius següents:  
1. Persones joves desocupades, beneficiàries del Sistema Nacional de Garantia Juvenil o registre o sistema que el complemente o substituïsca en un futur, segons la definició del Reial Decret llei 6/2016, de 23 de desembre, de mesures urgents per a l'impuls del Sistema Nacional de Garantia Juvenil (lot 1).  
2. Persones desocupades majors de 30 anys, inscrites com a demandants d'ocupació (lot 2).   
L'import del contracte podrà ser cofinançat amb el FSE en el marc del període de programació 2014-2020:  
- Lot 1. Fons del Programa operatiu d'ocupació juvenil, eix 5 «Integració sostenible en el mercat de treball de les persones joves que no estiguen ocupades ni participen en els sistemes d'educació ni formació, en particular en el context de la garantia juvenil», objectiu temàtic 8 «Promoure la sostenibilitat i la qualitat en l'ocupació i afavorir la mobilitat laboral», objectiu específic 8.2.1 «Activació de les persones joves no ocupades i no integrades en els sistemes d'educació o formació, que permeta la seua incorporació al mercat laboral, a l'educació o a la formació».  
- Lot 2: Fons del Programa operatiu regional de la Comunitat Valenciana, eix 1, objectiu temàtic 8 «Promoure la sostenibilitat i la qualitat en l'ocupació i afavorir la mobilitat laboral». Prioritat d'inversió-PI 8.1 «L'accés a l'ocupació per part dels demandants d'ocupació i de les persones inactives, inclosos els demandants de llarga duració i les persones allunyades del mercat laboral, així com les iniciatives d'ocupació locals i el foment de la mobilitat laboral», objectiu específic-OE 8.1.1 «Millorar l'ocupabilitat de les persones demandants d'ocupació a través de l'orientació professional, així com impulsar l'activació de la població inactiva».  
A aquest efecte, les parts acorden subscriure el present conveni marc per al desenvolupament i la posada en marxa dels equips, que es regirà per les següents  
  
Clàusules  
  
Primera. Objecte  
Per mitjà del present conveni s'estableix el marc general de col·laboració entre el SERVEF i l'FVMP per a afavorir l'execució del projecte «Equips per a la busca d'ocupació i emprenedoria» assenyalat en la part expositiva.  
Per a la seua execució, es formalitzaran els corresponents convenis d'adhesió amb les entitats locals detallades en l'annex I, seguint el model d'adhesió que s'arreplega en els annexos II.A i II.B.  
  
Segona. Obligacions de les parts  
Per part del SERVEF:  
1. Facilitar a l'FVMP la documentació necessària perquè procedisca a l'adequada informació del projecte a les entitats locals que s'inclouen en l'annex I.  
2. Licitar el contracte anteriorment mencionat.  
Per part de l'FVMP:  
1. Informació i comunicació del projecte. Atés que part del projecte compta amb finançament del FSE, l'FVMP acceptarà la normativa comunitària quant a informació i comunicació del projecte, en especial el punt 2.2 de l'annex XII del Reglament 1303/2013, del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca.  
2. Informar les corporacions locals de l'annex I del projecte d'equips de les condicions que han de reunir per a adherir-se al present conveni:  
a) Hauran de disposar i posar a disposició del SERVEF, per a l'execució dels equips, els locals i els mitjans tècnics detallats en l'annex III, que hauran d'estar a disposició del grup i el seu coach o entrenador o entrenadora personal, durant tot el període d'activitat de l'equip, quatre dies a la setmana, durant cinc hores diàries (preferentment en horari de matí).  
b) Assumir les despeses corresponent a serveis i subministraments corrents i de funcionament necessàries que es pogueren ocasionar per al desenvolupament d'aquest projecte.  
c) Els espais i recursos materials esmentats estaran disponibles amb 15 dies d'antelació a l'inici dels treballs de cada un dels equips, durant tot el període d'execució de l'actuació i durant els 15 dies posteriors a la finalització de l'execució.  
d) Les corporacions locals hauran d'informar a la persona responsable de la coordinació del projecte, representant de l'entitat adjudicatària, de totes aquelles incidències i aspectes que consideren necessaris, que sorgisquen en el compliment d'aquests serveis.  
e) Les corporacions locals hauran de permetre al personal del SERVEF, al de l'entitat adjudicatària, al de l'FVMP, i al dels òrgans de verificació i control del projecte l'accés als locals amb caràcter previ o durant el transcurs de l'execució del projecte, a fi de vetlar pel correcte compliment d'aquest compromís i del projecte.  
  
f) Atés que part del projecte compta amb finançament del FSE, la corporació local acceptarà la normativa comunitària quant a informació i comunicació del projecte, en especial el punt 2.2 de l'annex XII del Reglament 1303/2013, del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca.  
g) Hauran de designar una persona membre de la corporació local per a formar part de la Comissió de Valoració per a la selecció del personal participant dels equips.  
Aquesta comissió s'encarregarà de la mencionada selecció, d'acord amb el que preveu el plec de prescripcions tècniques que regeix la contractació del servei per a la posada en marxa i el desenvolupament d'aquest projecte. Estarà formada, per a cada un dels equips, per dues persones representants de l'entitat adjudicatària, la persona representant de la corporació local que es designe i dues representants del SERVEF, una de les quals assumirà la presidència de la Comissió. En la composició de la comissió es tenderà a la presència equilibrada dels dos sexes. La comissió actuarà d'acord amb els criteris de selecció del personal participant que s'establisquen en la instrucció que dictarà el SERVEF, en la qual s'assenyalaran els requisits que s'han de tindre en compte per a constituir l'equip.  
h) Per a constituir un dels requisits de la instrucció indicada en l'apartat anterior, cada corporació local accepta que cada equip es componga amb un percentatge de persones participants empadronades en el seu municipi d'entre el 50 i el 70 %, i s'haurà de completar la resta de l'equip amb altres empadronades en municipis que estan dins de l'àrea d'influència del CSE corresponent.  
2. Prestar l'assessorament necessari a aquestes entitats locals pel que fa als dubtes relatius al projecte.  
3. No realitzar iniciatives amb la denominació «d'equips de busca d'ocupació i emprenedoria» que no estiguen emparades pel present conveni, tant per mitjans propis com a través de tercers, sense l'autorització prèvia del SERVEF.  
  
Tercera. Termini de vigència  
El termini de vigència serà de nou mesos com a màxim, comptats a partir de la data indicada en el document de formalització del contracte administratiu CNMY17/1A1A/28058 «Servei per a la posada en marxa i el desenvolupament de 20 equips per a la busca d'ocupació i emprenedoria a la Comunitat Valenciana», que es comunicarà a les entitats locals que s'adherisquen a aquest conveni marc.  
  
Quarta. Comissió de Seguiment  
Es crea una Comissió de Seguiment el règim de funcionament i les facultats de la qual es regiran pel que disposen els articles 15 i següents de la Llei 40/2015, d'1 d'octubre, del règim jurídic del sector públic, i les facultats de la qual seran les de coordinació, seguiment i valoració de les activitats derivades del conveni, així com les de vigilància i control de l'execució d'aquest.  
La Comissió de Seguiment estarà formada per una representació paritària de dues persones membres de cada part, designades a aquest efecte per cada entitat atenent a la presència equilibrada dels dos sexes.  
A aquest efecte, les parts acorden subscriure el present conveni marc per al desenvolupament i la posada en marxa dels equips, que es regirà per les clàusules següents.  
S'haurà de remetre còpia dels actes, acords i informes d'aquesta comissió a la Subdirecció General d'Inserció Laboral del SERVEF i a l'FVMP.  
  
Cinquena. Inexistència d'obligacions econòmiques  
L'execució d'aquest conveni no implica en si mateixa obligacions econòmiques per a les parts intervinents, ni podrà comportar cap obligació econòmica per al SERVEF, més enllà de les derivades de la contractació administrativa compromesa.  
  
Sisena. Portal de Transparència de la Generalitat  
El present conveni es publicarà en el Portal de Transparència de la Generalitat GVA Oberta, d'acord amb el que disposen l'article 9.1.c i l'article 10.1 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
Setena. Confidencialitat  
Les parts implicades podran revelar-se informació relativa a l'execució del projecte quan siga necessària per a l'execució d'aquest, però acorden que la informació que es revelen tindrà la consideració de confidencial, per la qual cosa es comprometen a guardar secret de la informació de l'altra part a què tinguen accés.  
Es considerarà informació confidencial les dades relatives a les entitats adjudicatàries, documents legals, finançament, metodologies utilitzades, manuals i materials, dades personals dels participants i informació tècnica que no conegueren les parts o no estigueren en poder seu amb anterioritat a l'inici del conveni.  
  
Huitena. Protecció de dades  
Totes les actuacions derivades de la present col·laboració es realitzaran ajustant-se a allò que es regula en la Llei orgànica 15/1999, de 13 de desembre, de protecció de dades de caràcter personal i la resta de normativa de desplegament.  
  
Novena. Causes d'extinció  
El present conveni marc, d'acord amb el que disposa l'article 51 de la Llei 40/2015, d'1 d'octubre, de règim jurídic del sector públic, s'extingirà pel compliment de les actuacions que constitueixen el seu objecte o per incórrer en les causes de resolució següents:  
  
a) El transcurs del termini de vigència del conveni.  
b) L'acord unànime de les parts firmants.  
c) L'incompliment de les obligacions i els compromisos assumits per part d'alguna de les parts firmants.  
d) Per decisió judicial declaratòria de la nul·litat del conveni.  
Desena. Naturalesa jurídica i jurisdicció  
El present conveni té naturalesa administrativa i el seu règim jurídic estarà determinat per les seues estipulacions, així com la resta de normativa que s'hi aplique.  
Els problemes d'interpretació i compliment que puguen sorgir en l'execució del conveni es resoldran de mutu acord, i a falta d'això, les parts se sotmetran a l'ordre jurisdiccional contenciós administratiu.  
  
I perquè conste, es firma aquest conveni marc de col·laboració, en doble exemplar, al lloc i en la data indicats.  
  
El conseller d'Economia Sostenible, Sectors Productius, Comerç i Treball: Rafael Climent González  
El president de la Federació Valenciana de Municipis i Províncies: Rubén Alfaró Bernabé.  
  
  
ANNEX I  
  
Municipis que s'adhereixen al conveni marc per al desenvolupament i la posada en marxa del projecte «Equips per a la busca d'ocupació i emprenedoria», en el lot 1, corresponent al col·lectiu de persones joves desocupades, beneficiàries del Sistema Nacional de Garantia Juvenil o registre o sistema que el complemente o substituïsca en un futur, segons la definició del Reial decret llei 6/2016, de 23 de desembre, de mesures urgents per a l'impuls del Sistema Nacional de Garantia Juvenil.  
  
  
De la província de Castelló:  
Castelló  
Borriana  
De la província de València:  
Chiva  
Paterna  
Llíria  
Alzira  
Gandia  
De la província d'Alacant:  
Dénia  
Benidorm  
Torrevieja  
  
Municipis que s'adhereixen al conveni marc per al desenvolupament i la posada en marxa del projecte «Equips per a la busca d'ocupació i emprenedoria», en el lot 2, corresponent al col·lectiu de persones desocupades majors de 30 anys, inscrites com a demandants d'ocupació.  
  
  
De la província de Castelló:  
Vinaròs  
De la província de València:  
Sagunt  
Requena  
Catarroja  
Ontinyent  
De la província d'Alacant:  
Alcoi  
Elda  
Alacant  
Sant Vicent del Raspeig  
Elx  
  
  
  
ANNEX II.A  
Adhesió al conveni marc de col·laboració entre el Servei Valencià d'Ocupació i Formació i la Federació Valenciana de Municipis i Províncies per al desenvolupament i la posada en marxa dels equips de busca d'ocupació i emprenedoria  
  
(Titular de l'Alcaldia) ... de l'Ajuntament de/d- ... que actua en nom i representació de l'ajuntament a l'empara del que disposa l'article 21 de la Llei 7/1985, de 2 d'abril, reguladora de les Bases del règim local.  
  
Declara  
Primer. Que el Ple de l'Ajuntament ha acordat, amb data ... sol·licitar l'adhesió al conveni marc de col·laboració formalitzat el dia ... entre el SERVEF i la Federació Valenciana de Municipis i Províncies per al desenvolupament i la posada en marxa del projecte «Equips per a la busca d'ocupació i emprenedoria», i declara el seu interés en el col·lectiu de persones joves desocupades, beneficiàries del Sistema Nacional de Garantia Juvenil o registre o sistema que el complemente o substituïsca en un futur, segons la definició del Reial Decret llei 6/2016, de 23 de desembre, de mesures urgents per a l'impuls del Sistema Nacional de Garantia Juvenil.  
Segon. Que reuneix les condicions per a adherir-se al conveni marc formalitzat entre el SERVEF i la Federació Valenciana de Municipis i Províncies que es detallen en la clàusula 2a, i posa a disposició del SERVEF, per a l'execució dels equips, els locals i mitjans tècnics detallats en l'annex III.  
Tercer. Que el Ple de l'Ajuntament ha acordat de conformitat amb el que disposa l'article 110.1 del Reial decret 1372/1986, de 13 de juny, pel qual s'aprova el Reglament de béns de les entitats locals, la cessió gratuïta dels béns mobles i immobles, ja que redunda en benefici de l'ocupabilitat de les persones desocupades empadronades en el dit municipi.  
Quart. L'adhesió al present conveni entrarà en vigor des de la data de la firma fins a la implantació, execució i avaluació de l'equip de busca d'ocupació per part del SERVEF i una vegada que les entitats adjudicatàries hagen entregat els informes finals.  
I perquè conste, es firma l'adhesió al conveni marc de col·laboració entre el SERVEF i l'FVMP per a afavorir l'execució del projecte «Equips per a la busca d'ocupació i emprenedoria» en triple exemplar, al lloc i en la data indicats.  
  
Alcalde/essa-president/a  
(Lloc i data de firma)  
  
  
  
ANNEX II.B  
Adhesió al conveni marc de col·laboració entre el Servei Valencià d'Ocupació i Formació i la Federació Valenciana de Municipis i Províncies per al desenvolupament i la posada en marxa dels equips de busca d'ocupació i emprenedoria  
  
(Titular de l'Alcaldia) ... de l'Ajuntament ... que actua en nom i representació de l'ajuntament a l'empara del que disposa l'article 21 de la Llei 7/1985, de 2 d'abril, reguladora de les Bases del règim local.  
  
Declara  
Primer. Que el Ple de l'Ajuntament ha acordat, amb data ... sol·licitar l'adhesió al conveni marc de col·laboració formalitzat el dia ... entre el SERVEF i la Federació Valenciana de Municipis i Províncies per al desenvolupament i la posada en marxa del Projecte «Equips per a la busca d'ocupació i emprenedoria», i declara el seu interés en el col·lectiu de persones desocupades majors de 30 anys, inscrites com a demandants d'ocupació.  
Segon. Que reuneix les condicions per a adherir-se al conveni marc formalitzat entre el SERVEF i la Federació Valenciana de Municipis i Províncies que es detallen en la clàusula 2a, i posa a disposició del SERVEF, per a l'execució dels equips, els locals i mitjans tècnics detallats en l'annex III.  
Tercer. Que el Ple de l'Ajuntament ha acordat de conformitat amb el que disposa l'article 110.1 del Reial decret 1372/1986, de 13 de juny, pel qual s'aprova el Reglament de béns de les entitats locals, la cessió gratuïta dels béns mobles i immobles, ja que redunda en benefici de l'ocupabilitat de les persones desocupades empadronades en el dit municipi.  
Quart. L'adhesió al present conveni entrarà en vigor des de la data de la firma fins a la implantació, execució i avaluació de l'equip de busca d'ocupació per part del SERVEF i una vegada que les entitats adjudicatàries hagen entregat els informes finals.  
I perquè conste, es firma l'adhesió al conveni marc de col·laboració entre el SERVEF i l'FVMP per a afavorir l'execució del projecte «Equips per a la busca d'ocupació i emprenedoria», en triple exemplar, al lloc i en la data indicats.  
  
Alcalde/essa-president/a  
(Lloc i data de firma)  
  
  
  
ANNEX III  
Locals i mitjans tècnics  
  
En aquest annex s'arrepleguen els locals i mitjans tècnics que s'exigeixen per a garantir l'adequat compliment de les accions del projecte «Equips per a la busca d'ocupació i emprenedoria a la Comunitat Valenciana».  
a) Una sala d'ús comú amb capacitat per a desenvolupar les sessions de l'equip (20 participants més el coach o entrenador o entrenadora personal), amb una extensió mínima de 35 metres quadrats aproximadament, així com amb bones condicions de lluminositat, ventilació i temperatura. Ha de comptar amb pissarra i equip de projecció audiovisual.  
  
b) Un despatx independent per a sessions individuals.  
c) Un espai d'emmagatzematge on guardar de manera segura la documentació de l'equip i els materials.  
Tant la sala d'ús comú com el despatx independent per a sessions individuals hauran de disposar de connexió a internet de banda ampla.